Temeljem članka 94. Statuta Srednje škole Marka Marulića Slatina, a u svezi zakonitog, namjenskog i svrhovitog korištenja financijskih sredstava sukladno fiskalnoj odgovornosti, ravnatelj Srednje škole Srednje škole Marka Marulića Slatina dana 19. studenoga 2020. godine donio je

 ***PROCEDURU***

***RASPOLAGANJA NEKRETNINAMA ŠKOLE***

Članak 1.

Ovom Procedurom propisuje se način i postupak raspolaganja nekretninama u vlasništvu Srednje škole Marka Marulića Slatina (u daljnjem tekstu: Procedura Škole).

Članak 2.

Izrazi koji se koriste u ovoj Proceduri, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

Članak 3.

Oblici raspolaganja nekretninama u vlasništvu Škole u smislu ove Procedure smatraju se:

* Prodaja nekretnina,
* Zamjena nekretnina,
* Darovanje nekretnina,
* Davanje u zakup/najam nekretnina.

Članak 4.

Ovlast raspolaganja nekretninama u nadležnosti je Školskog odbora i ravnatelja škole, a na načinu, postupku i iznosima utvrđenim Statutom Škole te odluka i drugih općih akata osnivača Škole.

Članak 5.

Procedura prodaje nekretnina je slijedeća:

1. Postupak prodaja nekretnina pokreće ravnatelj Škole uz prethodni dogovor s osnivačem.
2. Prijedlog iz točke 1. ravnatelj dostavlja Školskom odboru Škole koji donosi Odluku o prodaji nekretnine uz obvezu traženja prethodne pisane suglasnosti osnivača,
3. U Odluci iz točke 2. ovog članka, ugraditi obvezu procjene nekretnine od strane ovlaštenog sudskog procjenitelja,
4. Temeljem utvrđene procjene nekretnine Školski odbor raspisuje javni poziv/natječaj za prodaju nekretnine, imenuje povjerenstvo koje će postupak provesti te utvrđuje zadaće povjerenstva u provedbi postupka.
5. Sukladno utvrđenom postupku i zadaćama iz točke 4. ovog članka Povjerenstvo provodi postupak glede javnog poziva/natječaja, utvrđuje najpovoljnijeg ponuditelja te zapisnik s dokumentacijom dostavlja Školskom odboru.
6. Školski odbor temeljem dokumentacije iz točke 5. ovog članka, a sukladno ovlastima iz Statuta, donosi odluku o prodaji nekretnina i sklapanju ugovora s odabranim ponuditeljem.
7. Ugovorom o kupoprodaji u ime škole sklapa ravnatelj temeljem odluke iz točke 6. ovog članka.
8. Dinamika isplate i prijenos nekretnina na kupca vrši se sukladno ugovoru.

Članak 6.

Na darovanje i zamjenu nekretnina na odgovarajući se način primjenjuje postupak i procedura utvrđena člankom 5. ove Procedure.

Davanje u zakup/najam nekretnina Škole vrši se sukladno odluci odnosno propisu Osnivača Škole.

Ukoliko ne postoji dokument iz stavka 2. ovog članka, postupak i proceduru će naknadno utvrditi ravnatelj/ica primjenjujući na odgovarajući način postupak i procedure iz članka 5. ove Procedure.

Članak 7.

Za vrijeme trajanja najma najmoprimac je dužan stan koristiti na način da ga čuva od oštećenja.

Najmoprimac ne smije vršiti preinake u stanu i zajedničkim prostorijama i uređajima u zgradi bez prethodne pisane suglasnosti najmodavca.

Najmoprimac je dužan obavijestiti najmodavca o nužnim popravcima na zajedničkim dijelovima zgrade koje je dužan snositi najmodavac.

Nakon isteka ugovora o najmu, najmoprimac je dužan stan vratiti najmodavcu u ispravnom stanju.

Primopredaju stana obavit će komisija od tri člana koju će imenovati najmodavac.

O primopredaji stana sačinit će se zapisnik.

Članak 8.

Ova Procedura stupa na snagu danom donošenja i objavit će se na oglasnoj ploči škole.

KLASA: 012-04/20-01/03

URBROJ: 2189-78-01/1-20-01

Slatina, 19. studenoga 2020.

 Ravnatelj:

 Ivan Roštaš, prof.